- મોદી સરકારે જીએસટીનો અર્થ એક રાષ્ટ્ર અને એક ટેક્સ એવો કર્યો છે. આ નવી ટેક્સ સિસ્ટમમાં દરેક વસ્તુ માટે અલગ અલગ ટેક્સ નહીં પરંતુ સમગ્ર દેશમાં સમાન ટેક્સની વ્યવસ્થા લાગુ કરવામાં આવી છે. વર્ષ 1991 પછી અર્થવ્યવસ્થાના ઉદારીકરણમાં આ સૌથી મહત્વનું પગલું માનવામાં આવે છે. જોકે જ્યારે પાછલી સરકાર તેને અમલમાં લાવવા માગતી હતી ત્યારે સૌથી વધારે વિરોધ બીજેપી શાસિત રાજ્યો દ્વારા કરવામાં આવ્યો હતો અને હને બીજેપીએ પાછલી સરકારની સરખામણીએ ઘણાં વધારે ટેક્સ રેટ સાથે તેને લાગુ કર્યો છે. મોદી સરકારે 1 જુલાઈ 2017ની રાત્રે સેન્ટ્રલ હોલમાં અડધી રાતે સંસદનું વિશેષ સત્ર બોલાવીને જીએસટી કાયદો પસાર કર્યો હતો.